ନୂଆଦିଲ୍ଲୀ,ଜାନୁଆରୀ ୮(ଲୋକାଲ ୱାୟାର) ବିଜେଡି ଚାଷୀଙ୍କ ହକ୍ ପାଇଁ ଲଢ଼େଇ କରି ଆସିଛି ଏବଂ ଏହି ଲଢ଼େଇ ଭବିଷ୍ୟତରେ ବି ଜାରି ରହିବ ବୋଲି ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ମଙ୍ଗଳବାର ଦିଲ୍ଲୀ ତାଲକୋଟରା ଷ୍ଟାଡିୟମରେ ଚାଷୀ ଅଧିକାର ସମାବେଶରେ ଯୋଗ ଦେଇ କହିଛନ୍ତି ।
ଜୟ ଜଗନ୍ନାଥରୁ ଭାଷଣ ଆରମ୍ଭ କରି ନବୀନ କହିଲେ, ରାଜ୍ୟବାସୀଙ୍କୁ ତାଙ୍କ ସରକାର ଯାହା ପ୍ରତିଶ୍ରୁତି ଦେଉଛି, ତାହା ପାଳନ କରୁଛି । ଆମେ ବିଗତ ୫ ବର୍ଷରେ ୧୦ ଲକ୍ଷ ଚାଷ ଜମିକୁ ଜଳସେଚିତ କରିବାକୁ ପ୍ରତିଶ୍ରୁତି ଦେଇଥିଲୁ ଏବଂ ଆମେ ପ୍ରାୟ ତାହା ପୂରଣ କରିଛୁ ।
ବିଗତ ସାଢ଼େ ୪ ବର୍ଷରେ ଆମେ କୃଷି କ୍ଷେତ୍ର ପାଇଁ ୩୦ ହଜାର କୋଟି ଟଙ୍କା ଖର୍ଚ୍ଚ କରିଛୁ । ଆମେ ଯାହା ପ୍ରତିଶ୍ରୁତି ଦେଉଛୁ, ତାହା ପାଳନ କରୁଛୁ ବୋଲି ଏଥିରୁ ପ୍ରମାଣିତ ।
ତାଙ୍କ ଦଳ ଚାଷୀଙ୍କ ଅଧିକାର ପାଇଁ ଲଢ଼େଇ କରୁଛି ଏବଂ ତାହା ଜାରି ରହିବ । ବିଜେପିକୁ ତୀବ୍ର ସମାଲୋଚନା କରି ସେ କହିଲେ, ଏହି ଦଳ ସାଧାରଣ ନିର୍ବାଚନ ବେଳେ ଇସ୍ତାହାରରେ ଚାଷୀମାନଙ୍କ ପାଇଁ ଯାହା ପ୍ରତିଶ୍ରୁତି ଦେଉଛି, ତାହା ରକ୍ଷା କରୁନାହିଁ ।
ବିଜେପି ନେତୃତ୍ୱାଧୀନ କେନ୍ଦ୍ର ସରକାର ଓଡ଼ିଶା ବିଧାନସଭାରେ ଧାନର ଏମଏସପି ନେଇ ସର୍ବସମ୍ମତିରେ ଗୃହୀତ ହୋଇଥିବା ପ୍ରସ୍ତାବକୁ ଅଣଦେଖା କରୁଥିବା ନବୀନ ଅଭିଯୋଗ କରିଥିଲେ ।
ସେ କହିଥିଲେ, 'ମୁଁ କେନ୍ଦ୍ର ସରକାରଙ୍କୁ ଧାନର ଏମଏସପି ବୃଦ୍ଧି କରିବାକୁ ଅନେକ ଥର ଅନୁରୋଧ କରିଛି । ଏହି ପ୍ରସଙ୍ଗରେ ଓଡ଼ିଶା ବିଧାନସଭାରେ ସର୍ବସମ୍ମତିରେ ପ୍ରସ୍ତାବ ଗୃହୀତ ହୋଇଛି ।
କେନ୍ଦ୍ର ସରକାରଙ୍କୁ ଭେଟିବାକୁ ବିଧାନସଭା ଗୃହ କମିଟି ମଧ୍ୟ ଅନେକ ଥର ସମୟ ମାଗିଛି, କିନ୍ତୁ କିଛି ଫଳ ହୋଇନାହିଁ । ତେଣୁ ବିଜେଡି ସାଂସଦ,ବିଧାୟକ, ନେତା ଓ କର୍ମୀମାନଙ୍କୁ ଦିଲ୍ଲୀ ଆସି ବିକ୍ଷୋଭ କରିବାକୁ ପଡ଼ିଛି ।
ଉତ୍ତମ ମାନର ଶସ୍ୟ ପାଇଁ ଏମଏସପି ଧାର୍ଯ୍ୟ କରିବା ଏବଂ ସ୍ୱାମୀନାଥନ କମିଟିର ସୁପାରିସ ଲାଗୁ କରିବା କେନ୍ଦ୍ର ସରକାରଙ୍କ ଦାୟିତ୍ୱ ଏବଂ କେନ୍ଦ୍ର ଏହି ଦାୟିତ୍ୱକୁ ଏଡ଼ାଇ ଦେଇପାରିବନି ବୋଲି ସେ କହିଥିଲେ ।
ସେ ପୁଣି କହିଥିଲେ, ନିକଟରେ ରାଜ୍ୟକୁ ଆର୍ଥିକ ସ୍ୱାଧୀନତା ଦେବାକୁ ସେ କେନ୍ଦ୍ର ସରକାରଙ୍କ ନିକଟରେ ଦାବି କରିଥିଲେ । ତାହା ହୋଇଥିଲେ ବିଜେଡିକୁ ଦିଲ୍ଲୀ ଆସି ବିକ୍ଷୋଭ କରିବାକୁ ପଡ଼ି ନଥାନ୍ତା ।
ନିକଟରେ ରାଜ୍ୟ ସରକାର ଆରମ୍ଭ କରିଥିବା 'କାଳିଆ' ଯୋଜନା ସମ୍ପର୍କରେ ଉଲ୍ଲେଖ କରି ସେ କହିଥିଲେ, ଚାଷୀମାନଙ୍କ ପାଇଁ ଏହା ହିଁ ସର୍ବଶ୍ରେଷ୍ଠ ଯୋଜନା ।
ଉଲ୍ଲେଖଯୋଗ୍ୟ, ଧାନର ଏମଏସପି କୁଇଣ୍ଟାଲ ପିଛା ୨୯୩୦ ଟଙ୍କାକୁ ବୃଦ୍ଧି କରିବା ସହ ସ୍ୱାମୀନାଥନ କମିଟିର ସୁପାରିସ ଲାଗୁ କରିବା ଦାବିରେ ଦିଲ୍ଲୀରେ ବିଜେଡି ଆଜି ଚାଷୀ ଅଧିକାର ସମାବେଶ ଆୟୋଜନ କରିଛି ।
ଦଳର ସାଂସଦ, ବିଧାୟକ, ତୁଙ୍ଗ ନେତା, କର୍ମୀ ଏବଂ ବହୁ ସଂଖ୍ୟକ ଚାଷୀ ସମାବେଶରେ ସାମିଲ ହୋଇଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
